|  |  |
| --- | --- |
| GRBDOPIS | OBČINA IZOLA – COMUNE DI ISOLA  OBČINSKI SVET – CONSIGLIO COMUNALE  ***Župan – Il sindaco***  *Sončno nabrežje 8 – Riva del Sole 8*  *6310 Izola – Isola*  *Tel: 05 66 00 100, Fax: 05 66 00 110*  *E-mail:* [*posta.oizola@izola.si*](mailto:posta.oizola@izola.si)  *Web:* [*http://www.izola.si/*](http://www.izola.si/) |

Številka: 3505-26/2015

Datum: 14.2.2019

**ČLANOM OBČINSKEGA SVETA**

**Zadeva**: **Spremembe in dopolnitve Odloka o zazidalnem načrtu Kajuhova-Hudournik Morer, zahodno območje - dopolnjen osnutek**

**(1. obravnava za javno razgrnitev)**

* **Naslov splošnega akta:**

Odlok o zazidalnem načrtu Kajuhova-Hudournik Morer(Ur. objave občine Izola, št. 15/2002, 11/04-Sklep o obvezni razlagi, 17/10-Obvezna razlaga, E. - Ur. objave občine Izola, št.14/2017) – v nadaljevanju ZN KHM

* **Razlogi za sprejem**

1. Obravnavano notranje ureditveno območje se ureja z obstoječim prostorskim izvedbenim

načrtom : Odlok o zazidalnem načrtu za območje Kajuhova – hudournik Morer v Izoli (Ur. objave občine Izola, št. 15/2002, 11/2004 – Sklep o obvezni razlagi, 17/2010 – Obvezna razlaga). Za vzhodni del območja je bil sprejet in objavljen Odlok o spremembah in dopolnitvah odloka o zazidalnem načrtu za območje Kajuhova-hudournik Morer (E-Uradne objave Občine Izola št. 14/2017 z dne 09.10.2017).

Prostorske sestavine planskih dokumentov občine Izola območje, predvideno za spremembe in dopolnitve, namenjajo predvsem poslovno-industrijski in stanovanjski coni.

Spremembe in dopolnitve odloka se nanašajo na ZAHODNI del območja ZN KHM, kjer se nahaja predvsem stanovanjska gradnja in delno na del, ki je namenjen proizvodni in drugi poslovni dejavnosti.

Za celotno območje je bil leta 2002 sprejet zazidalni načrt »KHM«, v okviru katerega se je nameravalo na vzhodnem delu območja, na katerega se s predmetnim odlokom le delno posega, vzpodbuditi gospodarsko dejavnost (proizvodno, obrtno in drugo poslovno dejavnost). Za vzhodni del območja je bil leta 2017 sprejet in objavljen Odlok o spremembah in dopolnitvah odloka o zazidalnem načrtu za območje Kajuhova-hudournik Morer (E-Uradne objave Občine Izola št. 14/2017 z dne 09.10.2017)

Ker je bil zazidalni načrt na obravnavanem, zahodnem območju ZN KHM, predvsem v delu, ki ni stanovanjski, realiziran le v manjši meri in so se v času od izdelave spremenila nekatera izhodišča navedenega načrta, se je občina Izola odločila za sprejetje smiselnih sprememb in dopolnitev tudi za zahodni del območja.

Razlog za pripravo sprememb in dopolnitev ZN KHM je prilagoditev odloka današnjim potrebam in razmeram v prostoru. Občina želi optimizirati območje obdelave: zagotoviti dodatna zemljišča za gradnjo v obrtni coni in obenem zagotoviti, da se zelene površine ne bi zmanjšale. Ohrani se nekoliko preoblikovan pas zelenih površin, ki služi kot cezura med stanovanjskim in obrtnim območjem. Osrednjemu delu zelenih površin se dodeli posebni pomen, in sicer ureditev t.i. mestnih vrtov.

Spremeni se grafični in tekstualni del odloka. V tekstualnem delu se z manjšimi popravki omogoči enostavnejše in racionalnejše arhitekturno urejanje celotnega območja obravnave.

Območje obdelave je na severu omejeno z osrednjo linijo Prešernove ceste oziroma seže vse do območja, ki ga obravnava prostorski akt Pup ob mestnem Stadionu (skrajno levo pri krožišču pa Zn Prešernova-Drevored 1. Maja), zahodno je omejeno z osrednjo linijo Kajuhove ulice oziroma seže vse do območja, ki ga obravnava Pup Livade-Kajuhova, južno do območja, ki ga obravnava Zn Cona mestne industrije jug (vzhodni del južne meje seže do meje območja, ki ga obravnava Pup Oprema). Zahodno je območje delno zaključeno s povezovalno cesto med Prešernovo in Industrijsko cesto vse do severne meje zemljiške parcele št. 2596/3 k.o. Izola. Območje zaobjame zemljiški parceli št. 2596/3 in 2596/2 obe k.o. Izola vse do območja obdelave Zn Iplas Polimer, vključuje zemljiško parcelo 2527 k.o.Izola vse do območja obdelave Pup Imp-Komunala. Območje obdelave vključuje tudi manjše območje, ki se nahaja vzhodno od povezovalne ceste med Prešernovo in Industrijsko cesto.



*Slika 1: Območje Spremembe in dopolnitve Odloka o zazidalnem načrtu Kajuhova-Hudournik Morer (ZN KHM – zahodno območje).*

Predmet sprememb in dopolnitev odloka za navedeno območje so prostorske ureditve in gradnje prilagojene današnjim potrebam v prostoru, ureditev mestnih vrtov v bližini mestnega jedra, na dobro dostopnem območju, namenjenem zelenim površinam. Spremembe in dopolnitve upoštevajo povpraševanje po manjših popravkih v tekstualnem delu prostorskega akta, predvsem v delu, ki se nanaša na arhitekturno oblikovanje ter racionalizacijo izrabe prostora z možnostjo ureditve novih parcel, namenjenih gradnji v obrtnem območju.

1. Spremembe in dopolnitve se nanašajo na tekstualni in grafični del odloka.
2. Na pripravljeno gradivo sprememb in dopolnitev Zn KHM, so bile pridobljene smernice sledečih pristojnih nosilcev urejanja prostora:

* Ministrstvo za infrastrukturo, Direkcija RS za infrastrukturo, sektor za upravljanje cest Območje Koper, Ankaranska cesta 7b, 6104 Koper
* Zavod RS za varstvo narave, OE Piran, Trg Etbina Kristana 1, Izola.
* Ministrstvo za obrambo, Vojkova cesta 55, 1000 Ljubljana.
* Rižanski vodovod Koper, Ulica 15. maja 13, 6000 Koper (za oskrbo z vodo),
* Komunala Izola, Industrijska cesta 8, 6310 Izola (področje odvajanja odpadnih voda in ravnanja z odpadki),
* Elektro Primorska, PE Koper, Ulica 15. maja 15, 6000 Koper (distribucija električne energije),
* Občina Izola, Sončno nabrežje 8, 6310 Izola (občinske ceste).

Direkcija RS za vode, Območna pisarna Koper, Pristaniška 12, 6000 Koper ni podala smernic, tako kot se ni opredelila do sprejemljivosti vplivov izvedbe plana. Pristojno ministrstvo bo lahko odločilo o sprejemljivosti vplivov izvedbe plana po opravljeni javni razgrnitvi, kot to določa 46.člen ZVO.

1. Ministrstvo za okolje in prostor je ugotovilo, da je za predmetne spremembe in dopolnitve Odloka

KHM, potrebno izvesti celovito presojo vplivov na okolje (odločba št. 35409-259/2018/16 z dne 22.08.2018). Na podlagi pripravljenega okoljskega poročila in dopolnjenega osnutka Zn Khm je Ministrstvo za okolje in prostor izdalo obvestilo o ustreznosti okoljskega poročila (št.35409-413/20188 z dne 21.1.2019).

1. Sočasno z dopolnjenim osnutkom akta se razgrne tudi okoljsko poročilo.

* **Priloge**:

1. Predlog sklepa
2. Besedilo dopolnjenega osnutka odloka – Tekstualni in grafični del
3. Veljaven odlok ZN KHM (Ur. objave občine Izola, št. 15/2002, 11/04-Sklep o obvezni razlagi, 17/10-Obvezna razlaga, E. - Ur. objave občine Izola, št.14/2017)
4. Okoljsko poročilo

Pripravila:

- mag. Marko Starman, vodja Upn

- Teura Raschini

Župan

Danilo MARKOČIČ

*predlog sklepa*

**OBČINA IZOLA - COMUNE DI ISOLA**

**OBČINSKI SVET**

|  |  |
| --- | --- |
| GRBDOPIS | **OBČINA IZOLA – COMUNE DI ISOLA**  OBČINSKI SVET  *Sončno nabrežje 8 – Riva del Sole 8*  *6310 Izola – Isola*  *Tel: 05 66 00 100, Fax: 05 66 00 110*  *E-mail:* [*posta.oizola@izola.si*](mailto:posta.oizola@izola.si)  *Web:* [*http://www.izola.si/*](http://www.izola.si/) |

Na podlagi 30. in 100. člena Statuta Občine Izola (Uradne objave občine Izola, št. 15/99, 17/12 in 6/14) in 136 a. člena Poslovnika Občinskega sveta občine Izola (Uradne objave občine Izola, št. 2/00, 3/01 in 5/05) je Občinski svet občine Izola na svoji\_\_. redni seji, dne \_\_\_\_\_\_\_\_\_\_, sprejel naslednji

**SKLEP**

1.

Občinski svet Občine Izola je obravnaval in sprejel dopolnjen osnutek sprememb in dopolnitev Odloka o zazidalnem načrtu Kajuhova-Hudournik Morer, v prvi obravnavi.

Pripombe in predlogi, podani v razpravi, se upoštevajo kot predlogi in pripombe iz javne razgrnitve.

2.

Dopolnjen osnutek sprememb in dopolnitev Odloka o zazidalnem načrtu Kajuhova-Hudournik Morer v Izoli, skrajšano: spremembe ZN KHM, se javno razgrne za čas 30 dni. Sočasno z dopolnjenim osnutkom akta se razgrne tudi Okoljsko poročilo.

3.

Javno naznanilo o javni razgrnitvi in javni obravnavi, ki ga sprejme Župan, se objavi najmanj sedem dni pred začetkom javne razgrnitve v elektronskih Uradnih objavah Občine Izola, na spletni strani občine Izola <http://www.izola.si/> in na občinskih oglasnih deskah, z naslednjimi podatki:

* kraj in čas javne razgrnitve ter o spletnem naslovu, kjer je razgrnjeno gradivo dostopno
* kraj in čas njegove javne obravnave
* način ter rok dajanja mnenj in pripomb javnosti.

4.

Sklep velja takoj.

**Župan**

**Danilo MARKOČIČ**

Številka:

Datum: \_\_.\_\_.\_\_\_\_